open-index/open-wikipedia-markdown huggingface dataset:
Spike Jones

**Spike Jones**, egentlig **Lindley Armstrong Jones**, (født 14. desember 1911 i Long Beach i California, død 1. mai 1965 i Beverly Hills i Los Angeles) var en amerikansk orkesterleder, arrangør og trommeslager. 

Som leder for orkesteret *City Slickers* ble han svært populær for sine mange komiske, lett satiriske versjoner av kjente melodier, framført både på plate og i radioshow, særlig på 1940-tallet. Hans energiske og virtuose låter, der orkesteret og sangerne blir akkompagnert av hissige trompeter, bilhorn, kubjeller, pistolskudd og en mengde andre lydeffekter, blir fremdeles spilt på radio, oftest i morsomme jingler.  

## Referanser


## Eksterne lenker
* 
* 
*
Geotopvern

**Geotopvern** eller et **geotopvernområde** er et naturvernområde som verner en geotop, et avgrenset område med definerte geologiske/geomorfologiske fenomener og prosesser.

En geotop eller et geotopvernområde kan omfatte store områder, som fjell- dal- eller strandområder, men området kan også bestå av mindre deler eller lokaliteter, som sedimentlag, fossiler eller jettegryter.

I motsetning til naturreservat er det ingen hjemmel for totalfredning av geotopvernområder. Det åpnes likevel for at det kan gis bestemmelser som regulerer, eventuelt forbyr, virksomhet som kan påvirke eller forstyrre floraen eller faunaen, eller som kan skade geologiske eller geomorfologiske fenomener eller prosesser.

## Geotopvern i Norge
### Svalbard
Geotopvern på Svalbard reguleres gjennom Svalbardmiljøloven. Det eneste verneområdet er Festningen geotopvernområde ytterst på sørkysten av Isfjorden på Spitsbergen. Dette verneområdet ble opprettet i 2003, og er Norges eneste slike verneområde.

## Geotopvernområder i Norge
; Svalbard : Isfjorden
Brage (navn)

**Brage** er et mannsnavn med opprinnelse i det norrøne navnet *Bragi*, som er dannet av *bragr*, «den beste, fremst» eller «dikt». I norrøn mytologi er Brage guden for diktning og skaldekunst.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Brage Sandmoen (f. 1967), norsk fotballdommer
* Brage Bråten Richenberg (f. 1992), snowboardkjører

## Referanser


## Eksterne lenker
*
Good News

**Good News** Ten Sing ble etablert i 1970 og er en av verdens eldste Ten Sing-grupper. Gruppen ble startet etter inspirasjon fra Bergen Ten Sing som er verdens første Ten Sing-gruppe. Good News holder til på Torvastad, som er en liten bygd i kommunen Karmøy. De største omtalte egenskapene til Good News er deres samhold og sosiale tilstedeværelse.

Good News er en undergruppe av hovedforeningen Torvastad KFUK-KFUM i Karmøy kommune som er medlem av Norges KFUK-KFUM.

## Eksterne lenker
* Torvastad KFUK-KFUM sin hjemmeside
Ulf Torgilsson

**Ulf Torgilsson**, også kjent som **Ulf jarl**, (død 1026 i Roskilde) var jarl av Danmark. Han var sønn av Torgil Sprakling. Torgilsson ble ca. 1015
gift med Estrid Sveindsdatter av Danmark (Knuts søster). Han var far til Svein II Estridsson, konge av Danmark.  

Ulf deltok i Knut den stores invasjon av England.  Han ble utnevnt til jarl av Danmark og regjerte landet i Knuts fravær. Han var også fosterfar til Knuts sønn Hardeknut. Svenskekongen Anund Jakob og den norske Olav den hellige utnyttet Knuts fravær til å angripe Danmark. Ulf fikk da overtalt de danske frimennene til å velge den unge Hardeknut til konge, siden de var misfornøyd med Knuts opphold utenfor Danmark. Som Knuts varetaker gjorde dette trekket Ulf til Danmarks egentlige hersker. 

Da Knut i 1026 fikk høre om det som hadde skjedd dro han tilbake til Danmark. Med Ulfs hjelp slo han svenskene og nordmennene i slaget ved Helgeå. Dette var imidlertid ikke nok til at Knut kunne tilgi Ulf for kuppet. Ved en fest i Roskilde spilte de to svogerne sjakk og kom i krangel. Dagen derpå, juledag 1026, lot Knut en av husmennene sine drepe Ulf jarl i Treenighetskirken i Roskilde. Beretninger om de to svogerne og drapet på Ulf er motstridende. 

Ulf var far til Svend Estridson og ble således stamfar til Danmarks konger fra 1047 til 1375.

## Referanser
Hermonfjellet

**Hermonfjellet** ( hebraisk: הר חרמון, *Har Hermon*, arabisk: جبل الشيخ, *Jabal el-Shaiykh*, *Djabl a-Shekh*, «høvdingefjellet» og «snøfjellet») er et fjell i Antilibanon. Høyeste punkt er 2&nbsp;814 meter over havet. Fjellet ligger på grensen mellom Syria og Libanon, og ligger under syrisk og israelsk kontroll.

Den søndre delen av Hermonfjellet har vært under israelsk kontroll siden seksdagerskrigen i 1967. Denne delen av fjellet, såvel som Golanhøyden, ble annektert av Israel i 1980, en anneksjon som ikke ble godkjent av FN. Dersom man anser grensene fra 1967 som Israels grenser, er Hermonfjellet Israels høyeste fjell (i motsatt tilfelle blir Har Meron det høyeste punktet). 

## Geografi
Hermonfjellet er egentlig en gruppe fjell med tre adskilte topper, hver av dem på omtrent samme høyde. Den antilibanesiske fjellkjeden strekker seg rundt 150 km i en nordøst-sørvestlig retning, går parallelt med den libanesiske kjeden i vest. Hermonfjellet dekker et område på rundt 1000 km² hvor rundt 70 km² er under israelsk kontroll. Det meste av fjellet som er innenfor Golanhøyden utgjør Hermonfjellets naturreservat som ble opprettet den 6. desember 1974.

## Referanser


## Eksterne lenker
* * 360 grader utsikt over Hermonfjellet (fra Libanons side)
Hasbani

**Hasbani** er en libanesisk og israelsk elv som renner fra Wazzanikilden ved den nordvestre hellingen av Hermonfjellet i det sørøstre Libanon. Nedre løp av elva ligger i det nordlige Israel. Den renner like øst for Ebel es Saqi gjennom Hasbanidalen. Hasbanielva renner til slutt sammen med elva Banias og dens sideelv Dan og danner elva Jordan. 

## Referanser


## Eksterne lenker
*
Salhusfjorden

**Salhusfjorden** er en fjord i Bergen og Meland kommune i Hordaland. Den ligger mellom Salhus i sørøst og Frekhaug på Holsnøy i nordvest og starter der Byfjorden, som kommer sør fra Bergen sentrum, møter Herdlefjorden som kommer nordvest fra.

Fjorden har innløp i sørvest mellom Galleneset på Holsnøy og Salhus. Fra her strekker den seg rundt 4 kilometer nordøstover. Fjorden blir krysset av Nordhordlandsbrua, som har en lengde på 1,6 kilometer, det nest lengste i landet etter Drammensbrua. Brua er en del av E39 og går fra Klauvaneset ved Tellvik og over fjorden til Flatøy. Krossnessundet og Håøysundet ligger mellom Flatøy og Holsnøy og går nordover til Kvernafjorden og Radfjorden. 

Salhusfjorden ender mellom Klubben i Knarvik i nord og Hordvikneset i sør. Fra her går Osterfjorden videre nordøstover, mens Sørfjorden går sørøstover. 

## Referanser




## Eksterne lenker
* Bergen byleksikon på nett, om Salhusfjorden
Ubuntu Cola

**Ubuntu Cola** er en kullsyreholdig drikk (brus), sertifisert av Fairtrade Foundation. Drikken er laget med Fairtrade-sukker fra Malawi og Zambia. Ubuntu Cola ble lansert i Norge 15. februar 2008 av Friends Fair Trade Norge (FFTN).

## Se også
* Cola

## Referanser


## Eksterne lenker
* Arkivert versjon av hjemmeside
Herzliya

**Herzliya** (hebraisk: , arabisk: هرتسليا) er en by med omtrent   innbyggere langs Israels sentrale kyststripe, rett nord for Tel Aviv. Den er en del av Tel Aviv-distriktet, og er navngitt etter Theodor Herzl, grunnleggeren av den moderne sionismen. Byen dekker et område på 26 km². Innenfor byens grenser er Herzliya Pituah, et av Israels dyreste nabolag og hjem til mange ambassadører og utenlandske diplomater.

## Referanser


## Eksterne lenker
*
Søraust-Svalbard naturreservat

**Søraust-Svalbard naturreservat** er et naturreservat på Svalbard som ble opprettet den 1. juli 1973 og omfatter i hovedsak Edgeøya og Barentsøya, samt en del mindre øyer og øygrupper, og kyststrøkene omkring disse øyene. Områdevernet for naturreservat omhandler et totalareal på 21&nbsp;825&nbsp;907&nbsp;dekar. Reservatet er direkte tilknyttet Nordaust-Svalbard naturreservat i nord.

Store deler av naturreservatet er dekket av en isbre. Flere av Svalbards viktigste liggeplasser for hvalross finnes i dette reservatet, som dessuten er viktig for isbjørn. En rekke ulike fuglearter hekker også i reservatet, som har store kolonier av blant annet krykkje, polarlomvi og havhest. Tusenøyane er dessuten sentrale områder for arter som ringgås og ærfugl.

Viktigste øyer og øygrupper som inngår i Søraust-Svalbard naturreservat:
* Edgeøya
* Barentsøya
* Kükenthaløya
* Ryke Yseøyane
* Halvmåneøya
* Tusenøyane

## Se også
* Nordaust-Svalbard naturreservat
* Verneområder på Svalbard
Hany Abu-Assad

**Hany Abu-Assad** (født 1961) er en palestinsk-nederlandsk filmregissør og manusforfatter kjent for filmer som *[[Paradis nå!]]* (2005) og ''Omar'' (2013).

## Liv og virke
Abu-Assad ble født i Nasaret i 1961, men emigrerte til Nederland i 1980. Han utdannet seg som flymaskinist i Delft og ble etter endt utdannelse ansatt som flyingeniør og jobbet innenfor yrket i flere år. Men da arbeidsgiveren, som hadde ansatt Abu-Assad på det israelske passet han hadde, fant ut at Abu-Assad var palestinsk israeler, avskjediget han ham.

Han gjorde sitt inntog i filmverdenen som produsent, og grunnla selskapet Ayloul Film Productions i 1990. Som filmregissør fikk hans sitt store internasjonale gjennombrudd med filmen *Paradis nå* (2005), som mottok en Golden Globe for beste fremmedspråklige film og en en Oscar-niminasjon i samme kategori samme år. Før dette hadde han blant annet laget filmene *[[Ranas bryllup]]* (2002) og *Het 14e kippetje* (*The fourteenth chick*) (1998), samt noen dokumentarfilmer. I 2013 lagde han ''Omar'' som fikk juryens spesialpris under Filmfestivalen i Cannes og en Oscar-nominasjon i klassen beste fremmedspråklige film.

## Filmografi

* *Curfew* (1993) - Produsent
* *[[Het 14e kippetje|The Fourteenth Chick]]* (1998) - Regissør
* *[[Rana's Wedding]]* (2002) - Regissør
* *[[Paradise Now]]* (2005) - Regissør
* *[[The Courier (2012 film)|The Courier]]* (2012) - Regissør
* *[[Omar (film)|Omar]]* (2013) - Regissør, manusforfatter og produsent
* *[[The Idol (2015|The Idol]]* (2015) - Regissør og manusforfatter
* *[[The Mountain Between Us (film)|The Mountain Between Us]]* (2017)
* *[[Huda's Salon]]* (2021) - Regissør, manusforfatter og produsent

## Referanser


## Eksterne lenker
* 
* Hany Abu Assad's Profile
Firmin Lambot

**Firmin Lambot** (født 14. mars 1886, død 19. januar 1964) var en belgisk landeveissyklist, som kjørte for sykkellaget Peugeot. Han vant Tour de France to ganger, i 1919 og i 1922.

## Karriere
Lambot ble født i Florennes i Belgia, og jobbet som salmaker før han begynte å kjøre profesjonelt i 1908. Samme år vant han både det flanderske og det belgiske sykkelmesterskapet. Han deltok i Tour de France i 1911, 1912 og 1913 før første verdenskrig satte en stopper for rittet de fem neste årene.

Da Tour de France igjen ble arrangert i 1919, var rittet en miserabel affære. Mange veier var ødelagt av krigen, logistikken fungerte ikke, og flere tidligere syklister var døde. Kun 11 ryttere fullførte 1919-utgaven. Lambot lå an til en andreplass i sammendraget gjennom store deler av rittet, men vant da lederen Eugène Christophe ødela forgaffelen sin på en av etappene. Mange mente at Lambots seier i større grad skyldtes Christophes uflaks en Lambots dyktighet, og det ble iverksatt en pengeinnsamling til Christophe som til slutt oversteg Lambots offisielle pengepremie.

I 1919 innførte rittleder Henri Desgrange den gule trøya som et ledersymbol i Tour de France, og Firmin Lambot ble den første i historien som bar den. Han   fikk respektable plasseringer i 1920 og 1921, og tok sin siste seier i 1922. Lambot var 36 år i 1922, og han er fortsatt den eldste sammenlagtvinneren i rittets historie.

Etter endt karriere gikk han tilbake til jobben som salmaker.

## Viktigste seiere
**1913**
* 9. etappe, Tour de France

**1914**
* 6. etappe, Tour de France

**1919**
* 14. etappe, Tour de France
* Sammenlagtseier, Tour de France

**1920**
* 5. etappe, Tour de France
* 6. etappe, Tour de France

**1921**
* 9. etappe, Tour de France

**1922**
* Sammenlagtseier, Tour de France

## Lambots laghistorikk
* 1911 – Le Globe
* 1912 – Le Globe
* 1913 – Griffon-Continental
* 1914 – Peugeot-Wolber
* 1919 – La Sportive
* 1920 – La Sportive
* 1921 – La Sportive
* 1923 – Peugeot-Wolber

## Referanser


## Eksterne lenker
*
Pludderhose

**Pludderhose**, også kalt **pludderbukse** etter tysk *Pluderhose*, er en type stoffrik, ofte poseformet, kort eller knelang bukse som var en del av den tyske og europeiske herremoten på 1500-tallet. Stoffet i pludderhosene var utstyrt med lange spalter eller delt i brede bånd som var festet ved hofta og kneet, slik at det fargerike buksefôret under, som gjerne var av kostbar, knitrende silke, ble trukket fram gjennom åpningene. Pludderhosene ble laget i flere varianter og ble båret sammen med strømper. De var festet rundt livet eller direkte i vamsen ved hjelp av snorer, knapper eller på andre måter. 

## Historikk

## Se også
* Skamkapsel
* Hose 
* Posebukser

## Referanser


## Eksterne lenker
* 
* Kort om klesmotene 1480-1600
Serafimovitsj

**Serafimovitsj** (russisk: Серафимович) er en by i Volgograd oblast i Russland. Den ligger ved elva Don, rundt 160&nbsp;km nordvest for Volgograd.

Den ble grunnlagt i 1589 som stanitsaen *Ust-Medveditskaja* (russisk: Усть-Медведицкая). I 1933 fikk den bystatus og sitt nåværende navn, etter forfatteren Aleksander Serafimovitsj, som var født og bodde her.

## Demografi
Befolkningsutvikling:
:

## Referanser


## Eksterne lenker
*
Zjirnovsk

**Zjirnovsk** (russisk: Жирновск) er en by i Volgograd oblast i Russland. Den ligger ved elva Medveditsa, rundt 250&nbsp;km nord for Volgograd. 

Frem til 1954 var den kjent som landsbyen *Zjirnoje* (russisk: Жи́рное). I 1954 fikk landsbyen status som bymessig bosetning og i 1958 bystatus.

## Demografi
Befolkningsutvikling:
:

## Referanser


## Eksterne lenker
*
Fettvev

**Fettvev** er en spesialisert type bindevev som finnes i menneskekroppen. Fettvev består hovedsakelig av fettceller.

## Se også
* Spekk
Hopen naturreservat

**Hopen naturreservat** er et naturreservat på Svalbard som ble opprettet den 26. september 2003 og omfatter i hovedsak øya Hopen og kyststrøket rundt. Områdevernet for naturreservat omhandler et totalareal på cirka 3&nbsp;208 kvadratkilometer, derav 46 kvadratkilometer landareal. Fredningen omfatter hele øya med unntak av et lite område rundt Meteorologisk institutts stasjon, samt territorialfarvannet rundt. I 2011 ble reservatet også utpekt som ramsarområde.

Hopen er ei langstrakt, klippeaktig øy som ligger sørøst for Edgeøya. Formålet med fredningen er å bevare en tilnærmet urørt arktisk øy med tilgrensende sjøområder, inkludert havbunnen.

Hopen er et viktig hi- og trekkområde for isbjørn, som har et viktig næringsområde i drivis rundt øya. Hopen er dessuten et svært viktig fugleområde, og står på BirdLife Internationals liste over de viktigste områdene i Europa. På øya finnes det flere fuglefjell som er viktige for polarlomvi og krykkje. Havområdene rundt øya er dessuten regnet som sentrale leveområder for hvalross om vinteren.

## Se også
*Liste over ramsarområder i Norge
* Verneområder på Svalbard

## Referanser




## Eksterne lenker
* FOR 2003-09-26 nr 1185: Forskrift om fredning av Hopen naturreservat på Svalbard
* Kart over ramsarområdet - Direktoratet for naturforvaltning.
Plankeholmane fuglereservat

**Plankeholmane fuglereservat** er et naturreservat på Svalbard som ble opprettet den 1. juli 1973 og omfatter noen holmer rett på utsiden av sørvestspissen av Forlandet. Områdevernet for selve naturreservat omhandler et totalareal på 1&nbsp;620&nbsp;dekar, men reservatet ligger solid forankret i Forlandet nasjonalpark. Forlandet nasjonalpark inneholder også Forlandsøyane fuglereservat, som ble opprettet samtidig med Plankeholmane fuglereservat.

Formålet med fredingen er å sikre et viktig hekke- og oppholdsområde for fugl, spesielt ærfugl og gjess. Ellers er Forlandet og særlig Forlandssletta i sør særegen for sine bestander av vadefugler. Her hekker lomvi, Smålom, havelle og på fastlandet polarsvømmesnipe. På fastlandssiden har også mange sjøfugler tilholdssted om vinteren.

All ferdsel, inkludert ferdsel på sjøen rundt øyene og landing med luftfartøy, er forbudt i fuglereservatet fra 15. mai til 15. august.

Man skal holde lang avstand fra fuglereservatene i hekketiden for å unngå at fugleforeldre blir skremt bort og rovfugl eller fjellrev tar eggene. Fuglene kan forstyrres selv på flere hundre meters hold.

## Se også
* Verneområder på Svalbard

## Referanser


## Lenke til kart
*Plankeholmane fuglereservat
Hjortejakt

**Hjortejakt** er jakt på hjortevilt. Uttrykket har forskjellig betydning i forskjellige land ettersom hvilken variant av hjort det er vanlig å jakte på. I Norge bruker man begrepet om jakt på arten hjort (*Cervus elaphus*), mens man i Sverige gjerne bruker ordet om jakt på dåhjort (*Dama dama*), siden hjort eller kronhjort er lite utbredt der.

I Norge finner vi de største bestandene av hjort på Vestlandet, og i jaktsesongen 2015/2016 ble litt over 20% av totalt felt hjort i Norge felt i dette fylket. De siste femten til tjuve årene har den norske hjortebestanden økt kraftig og derfor spredt seg østover i landet, til deler av Østlandet. Det ble i jaktsesongen 2015/2016 felt i underkant av 34 000 hjort i Norge, mens jaktåret 1985/1986 ble det felt i underkant av 11 000 hjort i Norge.

Jakten startet 10. september, men ble i forkant av jaktsesongen 2012 fremskyndet til den 1. september. Jaktsesongen for hjort, - varer frem til 23. desember.

Det finnes tre hovedformer for hjortejakt i Norge: Smygjakt (snikjakt) der jegeren bruker sin list for å komme seg nær dyret. Lokkejakt, der jegeren bruker hjortens «brøl» for å lokke den kåte brunstbukken til seg, den siste og mest utbredte jaktformen er posteringsjakt der man venter på trekkende hjort eller man kan sitte på innmark og vente på beitende dyr. Det er også former for drivjakt der jegeren sitter på post, eksempel på det er en hund som jager hjorten til jegerne.

Hjorten er sky og beveger seg raskt i ulendt terreng og tett vegetasjon, og er derfor en utfordrende art å jakte. For å lykkes i jakt på hjort trenger en god kunnskap om terreng, trekkveier og hvordan vinden oppfører seg i terrenget.

Hjorten skal som alle andre hjortedyr avrettes med et skudd plassert i hjerte-/lunge-regionen. Noen jegere sverger til hodeskudd og ryggsøyleskudd, men selv om dette i aller høyeste grad er dødelig, er sjansen for skadeskyting alt for stor.

## Referanser


## Eksterne lenker
* Hjorteviltportalen
* https://www.ssb.no/statistikkbanken/SelectVarVal/saveselections.asp
* http://www.hjortevilt.no/jakt/hjort/
Jaktpost

**Jaktpost** eller bare **post** er betegnelsen på stedet en jeger plasserer seg for å jakte på vilt. Postering skjer enten i forbindelse med drivjakt eller posteringsjakt. Når postering skjer alene, har jegeren valgt posten ut fra hvor han antar at viltet vil passere eller oppholde seg. Mange bruker lokkemat eller lokkelyder for å få dyrene til å komme *på post*.

I noen jaktformer er det viktigere å være «usynlig» på post enn andre. I den tid da bjørnejakt var vanlig laget man kanskje en bjørnestilling når man jaktet på bjørn. Drivjakt på elg, hjort eller rådyr krever vanligvis mindre forsiktighet enn for eksempel jakt på råbukk for å lykkes. Under elgjakt kan man vanligvis tillate seg å tenne bål, mens man venter, mens på f.eks råbukkjakt er det ikke uvanlig at jegere kamuflerer ansiktet og gjemmer seg i vegetasjon i timevis med lokkefløyte og urinduft, før bukken kommer frem.

## Se også
* Bjørnestilling
* Jakt
* Posteringsjakt
* Drivjakt
Pil (figur)

En **pil** er et grafisk symbol slik som → eller ←, eventuelt skråstilte, brukt til å peke ut en retning, som på sitt enkleste kan være et linjesegment med et triangel påmontert i enden, og i mer komplekse former en representasjon av en faktisk pil (f.eks.  U+27B5).  Retningen som indikeres av en pil er den som går langs med linjen mot enden med et påmontert triangel.

## Kjennetegn og symbol

Den grafiske figuren pil, formet som en stilisering av en pil som skytevåpen, inngår i en mengde varemerker, flagg, bumerker, våpenskjold og andre kjennetegn. Vi finner denne figuren opp gjennom historien og i de fleste land.

Figuren kan være gjengitt som en hel pil med spiss og styrefjær, med bare pilespissen eller med tilleggsfigurer som pil i en bue eller to fuglevinger på pilen.

Pil er brukt som symbol for bl.a. den greske guden Apollon, guden Amor («Amors piler»), den nordiske krigsguden Tyr og som runefiguren Tyr, samt de kristne helgenene St. Hallvard, St. Sebastian og St. Ursula.

Flere piler kan være sammenstilt, for eksempel løven som holder et knippe piler i Nederlands riksvåpen, ørnen som holder et knippe i USAs riksvåpen, St Hallvard som holder tre piler i Oslos byvåpen og den norrøne guden Ull som holder et knippe i Ullensakers kommunevåpen.

I norske kommunevåpen har vi varianter av pilfiguren i  skjoldene til Averøy, Finnøy (vinget pil), Hareid, Odda, Oslo, Ullensaker og Våler (Hedmark). I norske slektsvåpen er det pilfigurer bl.a. hos Anker, Arbo, Hersleb, Mejlænder, Pihl, Rasch, Schiøtt, Selmer, Weidemann og Wergeland.

Amors pil gjennom et hjerte brukes som symbol på forelskelse og kjærlighet.

En sirkel med pilespiss på skrå øverst, er et symbol for bl.a. mann, jern og planeten Mars.

## Litteratur
* Hans Cappelen: *Norske slektsvåpen*, Oslo 1969 (2. opplag 1976)
* Herman L.Løvenskiold: *Heraldisk nøkkel*, Oslo 1978
* Hans Cappelen og Knut Johannessen (red.): *Norske kommunevåpen*,  Oslo 1987 med tilleggshefte 1988
* Harald Nissen og Monica Aase: ''Segl i Universitetsbiblioteket i Trondheim'', Trondheim 1990
* Anders Bjønnes m. fl. (redaktører): *Segltegninger fra [[hylling]]ene i Norge 1591 og 1610*, Norsk Slektshistorisk Forening, Oslo 2010 
* Allan Tønnesen (redaktør): *Magtens besegling. [[Enevoldsarveregjeringsakten|Enevoldsarveregeringsakterne]] af 1661 og 1662 underskrevet og beseglet af stænderne i Danmark, Norge, Island og Færøerne*, utgitt av det skandinaviske Heraldisk Selskap på Syddansk Universitetsforlag, Odense 2013, 583 s., ISBN 9788776746612
* Hans Cappelen: «Odd og pil», *Telemark historie – Tidsskrift for Telemark Historielag*, nr. 37, Bø 2016, side 147–161. Også trykt i justert versjon i *[[Heraldisk Tidsskrift]]*, bind 12 nr. 115, København mars 2017, side 203–215. Nettversjon her http://www.cappelen-krefting.no/hans/Odd_og_pil.pdf  

## Eksterne lenker
*
↑

**↑**, som betyr **oppadpekende pil**, kan vise til:

*opp, en relativ retning
*Pil (figur)
*Ligner også det middelalderlige romertallet for 900.
Stage6

**Stage6** var en videodelingsside eid og styrt av DivX, Inc., der brukere kunne laste opp, dele, og se videoklipp. Stage6 var forskjellig fra andre videotjenester ved at den tillot streaming av høykvalitetsvideo som var kodet med DivX- og Xvid-kodeker.

Siden forlot aldri betastatus og ble lagt ned den 29. februar 2008 på grunn av DivX' manglende evne til å finansiere tjenesten.

## Historie
Stage6 ble laget i 2006 av DivX og var da lik andre videodelingssider som YouTube i og med at man kunne se video som var lastet opp av alle som registrerte seg. 24. juli 2007 kunngjorde DivX at de ville skille ut Stage6 som et eget firma fra resten av DivX. Med-grunnlegger og styreleder Jordan Greenhall ville da endre sin daværende rolle som administrerende direktør, til å administrere Stage6, noe som, hvis gjennomført, ville skje senere i 2007. Men 28. februar 2008 kunngjorde Stage6 at det ville legges ned. Dagen etter, 29. februar 2008, ble Stage6 redusert til kun forsiden hvor det stod, blant annet, at brukerne burde migrere til Veoh, en annen videodelingsside liknende Stage6.

## Tekniske detaljer
Stage6 godtok DivX- og Xvid-kodede filer med en oppløsning på opptil 1080p60, som er bedre enn DVD-kvalitet. Opplastningsgrensen per fil var på 2GB, og nedlastingshastigheten kunne komme opp i over 16 Mbit/s.

Videoavspilling var basert på DivX-codec’en, og krevde at brukerne lastet ned og installerte en nettleser-plug-in før de kunne spille av filer. Siden DivX-spilleren var designet spesielt for videoer streamet i ekstremt høy kvalitet, kunne man se høyoppløsningsfilmer med relativt lav CPU-bruk.

Nedlastede videoer kunne også bli spilt av med tredjepartsspillere (som f.eks. Windows Media Player), hvis en MPEG-4-dekoder var installert. Alternativt kunne man bruke mediaspillere som VLC eller MPlayer med de korrekte plug-ins. Enkelte nedlastede filer kunne også spilles av med en PlayStation 3 eller Xbox 360 ved å omformatere filen fra .divx til .avi.

## Referanser


## Eksterne lenker
* Stage6 - videodelingsside designet for å demonstrere DivX codec, stage6.com
* DivX.com - nettside, divx.com
Kvamskleiva

**Kvamskleiva**, tidligere omtalt som **Kvamskleven**,  er et smalt og trangt parti av europavei 16 der den går langs Vangsmjøse i Vang i Valdres. Veien i  Kvamskleiva gikk fra 1863 på utsiden av fjellet, men en tunnel leder i dag trafikken utenom det vanskeligste partiet. Kvamskleivtunnelen er 167 meter lang og erstatter et trafikkmessig svært utsatt område. Den gamle veien er fortsatt tilgjengelig om enn ikke kjørbar.

Hugaviktunnelen på 1,8 kilometer erstattet i 2022 den smale, svingete og rasutsatt veien gjennom Kvamskleiva og Kvamskleivtunnelen fra 1950. 

Før 1863 gikk Kongeveien i en lang stigning over åsen og denne trasen vises på kjente bilder av Carpelan og Knudsen.

Veien går på en delvis oppmurt hylle, delvis innskutt i fjellet, og berget har et betydelig overheng. På våren faller det ofte is og snø ned i kjørebanen. På vestsiden av tunnelen er det en liten møtelomme hvor det er mulig å stoppe.

Wilhelm Maximilian Carpelan laget en fremstilling av den daværende Kvamskleiva etter reisen i 1819. Marcus Selmer og Knud Knudsen fotograferte Kvamskleiva på omtrent samme måte som Carpelan, særlig Knudsens komposisjon ligner nær Carpelans fremstilling.


Kvamskleven - an10071203056004.jpg|«Vue de Qvamskleven. ET les montagnes à l' ouest du lac Lilla Mjösen à Walders.» 
Nordiska taflor - no-nb digibok 2014031426011-101.jpg|Kvamskleiva i plansjeverket *[[Nordiska taflor]]* utgitt i 1865.
Kvamskleiva_in_Vang,_Valdres,_Norway.jpg|Kvamskleiva ved Vangsmjøsavannet, Vang i Valdres
Kvamskleven, Valders - NB MS G4 0174.jpg|Kvamskleiva på slutten av 1800-tallet. 
Fra_Vangsmjøsen_-_NB_MS_G3_0112.jpg|Kvamskleiva mellom 1880 og 1910. 


## Referanser
Rolls-Royce Silver Dawn

**Rolls-Royce Silver Dawn** er en bilmodell fra den britiske bilprodusenten Rolls-Royce. Silver Dawn var et firedørs karosseri tegnet av John Blatchley og var nær identisk med Bentley Mark VI. Silver Dawn ble bygget fra 1949 til 1955 da den ble avløst av Rolls-Royce Silver Cloud.
Kvamskleivtunnelen

**Kvamskleivtunnelen** er en 164 meter lang tidligere veitunnel i Kvamskleiva i Vang i Valdres. Tunnelen går gjennom et berg hvor den opprinnelige veien gikk på utsiden. Tunnelen var tidligere en del av europavei 16 mellom Sandvika og Bergen, men ble erstattet av den 1,8 km lange Hugaviktunnelen 18. november 2022.

## Se også
*Veitunneler i Norge
*Liste over veitunneler i Norge

## Referanser
Conair

**Conair** var et dansk charterflyselskap.

Selskapet ble stiftet i 1965 da den danske reiselivsgründeren Simon Spies kjøpte opp det konkursrammede Flying Enterprise og skiftet navn til Conair. Spies Rejser drev dette selskapet frem til desember 1993 da det ble slått sammen med SAS-gruppens charterselskap Scanair.

## Flåte
* Airbus A300 (1987–1991) kjøpt fra Scanair 
* Airbus A320 (1991–1993) 
* Boeing 707-120 (1971–1987) 
* Douglas DC-7 (1965–1971)
## Eksterne lenker
* 
Hjemmeside om Conair
Byfjorden (Hordaland)

**Byfjorden** er en fjord mellom Askøy og Bergen som går inn til sentrum av Bergen. Fjorden strekker seg 16 kilometer på sørsiden og østsiden av Askøy. Fjorden er en fortsettelse av Hjeltefjorden.

Det sørvestlige innløpet til fjorden ligger mellom Nordre Drotningsvik i sør, der Sotrabrua går vestover til Sotra, og Hjeltaneset på Askøy i nord. 2,5 kilometer inn i fjorden krysser Askøybrua med en lengde på  meter og en seilingshøyde på 62 meter. Det største spennet til brua er 850 meter, som er det lengste i landet. Rett innenfor brua ligger Kleppestø på nordsiden, kommunesenteret til Askøy. Fra her deler fjorden seg i to, en sørover til sentrum av Bergen og en nordover på østsiden av Askøy. 

Den sørlige delen går inn til Vågen i sentrum av Bergen på østsiden av Nordnes, mens Puddefjorden går sørover mellom Nordnes og Laksevåg. Innerst i fjorden ligger Solheimsviken og Store Lungegårdsvannet. 

Mellom Florvågøen ved Askøy og Breiviken fortsetter fjorden nordover. Eidsvågneset ligger på østsiden og fra her strekker Eidsvågen seg 2,5 kilometer innover til Eidsvåg. Rett vest for Eidsvågneset ligger bygda Erdal på Askøy. Nord for Eidsvågen ligger Tertnes, som er en del av Åsane. Fjorden ender mellom Askeneset på Askøy og Mjølkeråen. Her møter den Herdlefjorden fra nordvest og sammen fortsetter de som Salhusfjorden videre nordøstover. 

## Referanser




## Eksterne lenker
* 
* Bergen byleksikon på nett, om Byfjorden
Dominic Howard

**Dominic James Howard** (født 7. desember 1977 i Stockport) er trommeslager i det kjente symfonisk rock-bandet Muse. Howard er kjent for sin energiske stil på scenen, samt at han i blant gjennomfører klesstunt live. Han har blant annet hatt på seg et Spiderman-antrekk på scenen. 

## Barndom
Som åtteåring flyttet Howard til Devon sammen med sin familie. Howard og familien hadde ingen interesse for musikk. Da Howard begynte på high school ble han interessert i et jazzband. Han var grunnen til at Matthew Bellamy ønsket å begynne i et band. 

## Sang
Howard har bare sunget på en sang. Han insisterte på å få synge på sangen "Can't Take My Eyes Off You". Det som høres når han synger er "Ba DA". Etter dette har ikke Howard sunget.

Howard synger nå til dags kun på sangen "Supermassive Black Hole" Der synger han "Into the supermassive" etter hvert refreng og bruker i tillegg stemmeeffekter.

## Fakta
Howards favorittband er Queen, og den personen han helst ville ha hatt et personlig møte med er Jimi Hendrix.

Som oftest er det Dominic Howard som oppdaterer bandets MySpace-side, Facebook og Twitter.

Det er han og Matthew Bellamy som oftest tar intervjuer.

Howard er venstrehendt.

Han bor i Nice i Frankrike.

## Referanser


## Eksterne lenker
* 
* 
* 
*
Maria Trøen

**Maria Merete Glosli Trøen** (født 1977) er en norsk sanger fra Stavern. Hun koret fast for Jan Werner Danielsen fra 2000. Hun har også vært korist for Elisabeth Andreassen og deltatt i en rekke turneer og shows med artister som Kåre Conradi, Øivind Blunck og Tommy Steine. I tillegg har hun sunget sangen *[[Feels Just Like That Night]]* laget av den norske Dance-gruppen Eskimo & Icebird.

Hun synger ofte sammen med sin yngre søster Camilla Trøen. De har i flere år vært solister med Larvik Storband. Under artistnavnet SISTERS utga de i 2007 en CD-single. Singlens produsent, Jarl Aanestad, skrev både tekst og melodi til sangen *[[Hear Me When I'm Calling]]*, som hun deltok med i norsk Melodi Grand Prix i 2008. Fra høsten samme år er hun heltidsstudent i helsefag.

## Norsk delfinale i Melodi Grand Prix i 2008

Trøen ble slått ut i delfinalen i Bodø Spektrum 25. januar 2008. *[[Hear Me When I'm Calling]]* havnet som en av de to siste sangene.

## Eksterne lenker
* Lytt til "Hear Me When I'm Calling" med Maria Trøen
* Østlands-Posten 26.01. 2008 "Ingen finale for Maria Trøen"
Hullabaloo Soundtrack

***Hullabaloo Soundtrack*** er et konsertalbum av Muse, gitt ut i 2002.

## Sporliste
### CD
**Disk en: Selection of B-sides**
# «Forced In» – 4:18
# «Shrinking Universe» – 3:06
# «Recess» – 3:35
# «Yes Please» – 3:05
# «Map of Your Head» – 4:25
# «Nature_1» – 3:39
# «Shine Acoustic» – 5:12
# «Ashamed» – 3:47
# «The Gallery» – 3:30
# «Hyper Chondriac Music» – 5:28

**Disk to: Live at Le Zenith, Paris: 28-29 October 2001**
# «Dead Star» – 4:11
# «Micro Cuts» – 3:30
# «Citizen Erased» – 7:21
# «Showbiz» – 5:04
# «Megalomania» – 4:36
# «Dark Shines» – 4:36
# «Screenager» – 4:22
# «Space Dementia» – 5:32
# «In Your World» – 3:10
# «Muscle Museum» – 4:29
# «Agitated» – 4:11

### DVD
**Disk en: Live at Le Zenith, Paris**
# «What's He Building? (Intro)»
# «Dead Star»
# «Micro Cuts»
# «Citizen Erased»
# «Sunburn»
# «Showbiz»
# «Megalomania»
# «Uno»
# «Screenager»
# «Feeling Good»
# «Space Dementia»
# «In Your World»
# «Muscle Museum»
# «Cave»
# «New Born»
# «Hyper Music»
# «Agitated»
# «Unintended»
# «Plug In Baby»
# «Bliss»
# «Dark Shines»

**Disk to: Dokumentar**
# Documentary
# Interactive discography/clips
# Photos

## Eksterne lenker
*
Terrorangrepet i Sadiya 4. april 2008

**Terrorangrepet i Sadiya 4. april 2008** skjedde 4. april 2008, da en selvmordbomber sprengte seg selv ved et gravferdsfølge i byen al-Sadiya, Diyala-provinsen i Irak, ca. 95 km nord for Bagdad. 

## Bakgrunn
Provinsen Diyala, der Baquba ligger, har de seneste månedene i 2007 og 2008, sett flere harder kamper mellom irakiske sikkerhetsstyrker, amerikanske militære og sunnimuslimske opprørere, inklusive al-Qaida. Al-Qaida skal også ha forflyttet sin aktivitet til Diyala-provinsen etter å ha blitt jaget vekk fra Bagdad og Anbar-provinsen lenger vest i landet.

## Angrepet
En selvmordsbomber med et sprengstoffsbelte gikk inn i et gravfølge i Hamreen gravsted i al-Sadiya ca. klokken 2120 (06:20 GMT). Selve begravelsen var for en sunnimuslimsk politimann.

### Skader
Amerikanske militære kilder oppgir at kun 7 ble drept, mens irakiske kilder oppgir at minst 20 ble drept og så mange som 33 ble såret i angrepet, mange av de drepte og sårede skal ha vært slektninger av politimannen. Angrepet var det dødeligste i provinsen så langt i 2008.

## Ansvar
Ingen påtok seg ansvaret for angrepet, men irakiske myndigheter legger vanligvis skylden for angrep på gravfølger på al-Qaida.

## Referanser
Random 1-8

***Random 1-8*** er den fjerde EP-en av Muse, utgitt 4. oktober 2000 i Japan. EP-en inneholder forskjellige b-sider, remixer og konsertopptak.

## Sporliste
#«Host»
#«Coma»
#«Pink Ego Box»
#«Forced In»
#«Agitated»
#«Yes Please»
#«Fillip» (live)
#«Do We Need This?» (live)

## Eksterne lenker
*
New Born (EP)

***New Born*** er den femte EP-en av Muse, gitt ut i 2001. Sangene «Map of Your Head» og «Shrinking Universe» kom med på albumet *[[Hullabaloo Soundtrack]]*. 

## Sporliste
#«New Born»
#«Shrinking Universe»
#«Piano Thing»
#«Map of Your Head»
#«Plug in Baby» (live)
#«New Born» (Oakenfold Perfecto remix)

## Kilder
Terrorangrepet i Adayaa 3. april 2008

**Terrorangrepet i Adayaa 3. april 2008** skjedde 3. april 2008, da en selvmordbomber angrep et irakisk militært kontrollpunkt i Adayaa nær Mosul, Irak.

## Bakgrunn
Irakiske og amerikanske styrker gjennomførte i mars 2008 en omfattende militæroperasjon mot al-Qaida i Mosul, den største og viktigste byen i kurdisk Nord-Irak. Ifølge kilder i det amerikanske militæret er Mosul den aller siste byen hvor den ytterliggående islamistiske gruppen står sterkt.

## Angrepet
Angrepet skjedde da en selvmordsbomber kjørte en lastebil med sprengstoff mot eller på et irakisk militært kontrollpunkt i Adayaa og sprengte den.

### Skader
Syv sivile ble drept i angrepet, mens 12 personer ble såret, mange av disse var irakiske soldater.

## Ansvar
Ingen påtok seg ansvaret for angrepet.

## Se også
Andre terrorangrep i Mosul-området i 2008:
* Terrorangrepet 23. januar 2008
* Terrorangrepet 26. februar 2008
* Terrorangrepet 23. mars 2008

## Referanser
Skamkapsel

**Skamkapsel** eller **skampose**, også kalt **braguette** og **codpiece** på engelsk, er et iøyenfalende, pung- eller belgformet tøystykke eller deksel som skjuler og framhever kjønnsorganene hos menn. Skamkapsler var vanlig i den europeiske herremoten på 1400- og 1500-tallet. Draktstykket forekom i forskjellige varianter, men bukseposene var gjerne polstrede og dekorerte, og ble festet med snorer, sløyfer eller knapper. De ble brukt sammen med trange hosebrøker eller ulike typer knebukser. Skamkapsler av metall var også i bruk på rustninger da.

Moderne skamkapsler er beskyttende susper i sportsunderbukser og jockstrappliknende truser, for eksempel av lær og med glidelås beregnet som plagg i seksuell lek.

Ordet *skamkapsel* er opprinnelig dansk. Det er oversatt direkte fra det tyske *Schamkapsel*.

## Historikk


Fil:Pintoricchio 017.jpg|Unge, italienske menn i fargerike hoser med enkle skamkapsler. Utsnitt av et freske malt av Bernardino di Betto i Sienna 1502–1507
Fil:Archdukerudolf.jpg|Den 15-årige erkehertug Rudolf i 1567 med skamkapsel og gresskarformede pludderhoser. Han ble seinere keiser Rudolf 2 av Det tysk-romerske rike.
File:Erik XIV (1533-1577) Domenicus Verwildt.jpg|Den svenske Erik XIV (1533-1577) framstilt som mektig «krigerkonge» i rustning og skamkapsel, malt av Domenicus Verwilt (1544–1565). Legg merke til hvordan marskalkstaven er plassert slik at den kan tolkes som en potent fallos.


## Litteratur
* Gundula Wolter: *Die Verpackung des männlichen Geschlechts. Eine illustrierte Kulturgeschichte der Hose* (= *AtV* 8060). Aufbau-Taschenbuch-Verlag, Berlin 2001, ISBN 3-7466-8060-3

## Referanser


## Se også
* Buksesmekk
* Susp
* Penisfutteral

## Eksterne lenker
* 
* Oversikt over manns- og kvinnedrakten i renessansen i Europa 1500-1640 (på dansk)
* Kort om klesmotene 1480-1600
Plug in Baby

***Plug in Baby*** er en EP av Muse, utgitt i 2001. Med unntak av sangen «Plug In Baby», har ingen vært med på noe annet album eller EP tidligere. 

## Sporliste
#«Plug In Baby»
#«Nature_1»
#«Execution Commentary»
#«Spiral Static»
#«Bedroom Acoustics»

## Kilder
Primera División 2007–2008

**Primera División 2007-2008** er den 77. sesongen i Primera División.

Sesongen begynte lørdag 25. august og avsluttet søndag 18. mai. Alle ligaene i Europa ble avsluttet tidligere denne sesongen på grunn av EM i fotball i Østerrike og Sveits. 

Regjerende ligamester var Real Madrid, og de nyopprykkede lagene var Real Valladolid, UD Almería og Real Murcia. Året før rykket disse lagene ned: Celta de Vigo, Real Sociedad og Gimnàstic de Tarragona.

Denne sesongen vant Real Madrid sin 31. ligatittel, og Dani Güiza fra RCD Mallorca ble toppscorer med 27 ligamål.

## Ligatabell
	

## Stadioner

## Kilder
*  Tabell og resultater på Base de Datos Histórica de Fútbol, besøkt 4. juli 2018
Anders Michelsen

**Anders Michelsen** (født 27. september 1970) er en norsk tidligere fotballspiller. Han startet karrieren i Langhus, før han sammen med sin tvillingbror Thomas Michelsen gikk til 2. divisjonsklubben  i 1990. Der gjorde de seg såpass bemerket at  foran 1993-sesongen hentet dem til Eliteserien. Etter Lyns nedrykk, dro de tilbake til Drøbak/Frogn i 1994. Derfra gikk ferden deres videre til Skeid i 1995, før Anders Michelsen i 1998 havnet i . Han debuterte i hjemmekampen mot , og forble i Drammen frem til 2003 da han bestemte seg for å legge opp. Michelsen spilte totalt 136 serie og cupkamper for Godset. Han startet i 98 av kampene, og scoret tilsammen 31 ganger for klubben.

## Referanser


## Eksterne lenker
* 
* Profil hos Norges Fotballforbund
Charly Gaul

**Charly Gaul** (født 8. desember 1932 i Pfaffenthal, Luxembourg, død 6. desember 2005) var en luxembourgsk profesjonell landeveissyklist.

Han var en meget god temporytter, og en enda bedre klatrer. Hans klatreegenskaper ga ham tilnavnet *L'Ange de la montagne* (Fjellengelen). I løpet av sin karriere vant han blant annet Tour de France (1958), Giro d'Italia to ganger (1956 og 1959), og tok bronse i VM i landeveissykling (1954). I 1999 ble han av Luxembourgs sportspresse kåret til «århundrets idrettsutøver».

Gaul var også kjent for sin høye tråkkfrekvens, i en tid der dette var veldig uvanlig.

## Referanser


## Eksterne lenker
*
Peter Lindholm

**Peter «Peja» Lindholm** (født 2. juni 1970) er en tidligere, svensk curlingspiller fra Östersund. 

Han var skip og lagkaptein for Sveriges beste herrelag i curling gjennom tidene, og hans lagkamerater var Tomas Nordin, Magnus Swartling og Peter Narup. Deres coach mellom 2002 og 2006 var Lars-Åke Nordström, og reserve i noen år var Anders Kraupp.

Peja Lindholms lag har blitt verdensmester tre ganger; 1997, 2001 og 2004, og har sølv i VM to ganger 1998 og 2000. Laget hans har vunnet EM i 1998 og 2001, og har EM-sølv fra 2002, 2003, 2004 og 2005. Laget vant det svenske mesterskapet ni år på rad i perioden 1997 til 2005. Laget deltok i Vinter-OL 1998 i Nagano, 2002 i Salt Lake City og 2006 i Torino. 

I tillegg deltok Pejas lag i VM 1993 og 1995, samt i EM 1993, 1997 og 1999.

Med andre lag ble Lindholm juniorverdensmester i 1989, og fikk sølv i 1988 og bronse i 1990.

Peja Lindholms lag ble splittet etter sesongen 2005-2006, etter at hans tidigere lagkamerater valgte å avslutte sine elitesatsinger. Peja fikk dermed tre nye lagkamerater; James Dryburgh, Viktor Kjäll og Anders Eriksson. Dette laget kom på femteplass under VM i 2007, og var også Sveriges representanter ved EM 2007, der det kom på sjetteplass.

Pejas karriere tok raskt slutt etter EM i 2007. Den 11. desember, knapt en uke etter lagets sjetteplass i EM, fortalte Peja sine daværende lagkamerater at han ikke hadde motivasjon til å fortsette. Laget var drøyt halvannet år gammelt, og hadde på den tiden vunnet både SM og *Elitserien* 2007. 

Peja arbeider som prosjektleder i databransjen, er gift og har tre barn.

## Referanser


## Eksterne lenker
* 
* SOK – Peja Lindholm
Ulrika Bergman

**Ulrika Bergman** (født 11. juni 1975 i Östersund) er en svensk curlingspiller fra Sveg. Hun var med å vinne sølv i både EM og junior-VM i 1997.

Som junior vant hun fire gull på rad i junior-SM i sesongene 1992-93 til 1995-96.

Hun var reserve på Anette Norbergs lag i en del år da det deltok i internasjonale turneringer i VM, EM og OL. Bergman var bl.a. med som reserve da laget vant gull under Vinter-OL 2006 i Torino, etter 7-6 mot Sveits etter ekstraomganger. Hun fikk medalje, til tross for at hun ikke deltok i noen av lagets kamper. Dette var Sveriges første OL-gull i curling.

## Resultater

## Referanser


## Eksterne lenker
* 
* 
*  Det svenske curlingforbundet
Fugging

**Fugging**, fram til 2021 skrevet **Fucking**, er en landsby med knapt 100 innbyggere i Oberösterreich i Østerrike. Navnet Fucking skal ha eksistert siden 1070, da stedet ble oppkalt etter en mann ved navnet *Focko*, som bosatte seg der allerede på 500-tallet. Endelsen *-ing* er en gammel germansk form som viser til folket som defineres i rotordet; Fucking betyr dermed «(stedet til) Fockos folk».

Byens seks veiskilt var sjelden på plass samtidig, da de var hyppige tyveriobjekter. I 2004 ble det avholdt en folkeavstemning hvor innbyggerne stemte imot en endring av byens navn. I august 2005 ble veiskiltene erstattet med tyverisikre, fastsveisede og betongforankrede skilter. I november 2020 bestemte innbyggerne å endre navn til **Fugging** fra årsskiftet 2021.

## Referanser


## Eksterne lenker
*
Mahinda Rajapaksa

**Mahinda Rajapaksa** (født 1945) er en srilankisk politiker som var landets statsminister fra 21. november 2019 til 9. mai 2022, etter å ha vært president fra 2005 og fram til 2015. Han var også statsminister fra 2004 til 2005. Broren Gotabaya Rajapaksa ble Sri Lankas president i november 2019. Fram til 2018 tilhørte han det sosialistiske partiet Sri Lanka Freedom Party (SLFP), deretter Sri Lanka Podujana Peramuna.

Rajapaksa er en singalesisk buddhist fra distriktet Hambantota sør på øya. Før han ble valgt til president i 2005, hadde han markert seg som kritisk til fredsprosessen med de tamilske tigrene og det han oppfattet som utenlandsk innblanding, blant annet fra Norge. Opprørsgruppen oppfordret folk til å boikotte valget. Som følge av dette var valgdeltakelsen blant srilankiske tamiler svært lav.

Rajapaksa er utdannet advokat, men har vært rikspolitiker siden 1970. Faren var parlamentsrepresentant for det samme området fra 1947 til 1960. Han var alliert av president Chandrika Kumaratunga, og var fra 1994 til 2001 minister for arbeid og fiske i hennes regjering. I april 2004 ble han utpekt som statsminister. Det var ventet at Kumaratunga skulle velge Lakshman Kadirgamar, en nær rådgiver og tidligere utenriksminister, men han manglet støtte blant folket og var i tillegg en kristen tamil.

Rajapaksa ble valgt som president med 50,33 prosent eller om lag 180&nbsp;000 flere stemmer enn konkurrenten Ranil Wickremasinghe.

Rajapaksas Frihetsparti vant parlamentsvalget på Sri Lanka i 2010.

Etter at broren Gotabaya Rajapaksa ble president i november 2019, ble han utnevnt til statsminister. Ved valget i 2020 ledet han Sri Lanka People's Freedom Alliance til valgseier. Rajapaksa ble på nytt tatt i ed som statsminister 9. august 2020. Han trakk seg 9. mai 2022 etter store demonstrasjoner.

## Referanser


## Eksterne lenker
* Stavanger Aftenblad om valgseieren
* BBC om valgseieren
Kristin Lindberg

**Kristin Lindberg** (født 4. januar 1950) er en norsk bildekunstner og kunsthåndverker, bosatt i Krødsherad. Hun har blant annet vært leder for Den Nasjonale Jury Høstutstillingen (1998-1999).

Lindberg er utdannet ved Statens Håndverks- og Kunstindustriskole (diplom tekstil) (1968–1973) og Statens lærerhøyskole i forming (1975–1976). 

## Referanser


## Eksterne lenker
* Kunstnernes informasjonskontor
Knekkebrød

**Knekkebrød** er bakt av rugmel. Deigen er hevet ved hjelp av surmelk. Brødet er stekt i tynne plater som siden er tørket ved svak varme. Wasa fra Sverige er verdens største knekkebrødprodusent.

## Referanser


## Eksterne lenker
*
Fisk University

**Fisk University** er et privat universitet i Nashville i delstaten Tennessee, USA. Det ble grunnlagt i 1866 som svart college, og er i dag kanskje det universitetet i USA som har den mest uttalte profilen som afro-amerikansk lærested. *Fisk* er erklært nasjonalt historisk landemerke, og oppkalt etter general Clinton B. Fisk ved Kontoret for frigitte slaver (Freedmen's Bureau). Først i 1947 fikk universitetet sin første afroamerikanske rektor – sosiologen Charles Spurgeon Johnson.

Hazel R. O'Leary, som var energiminister under president Bill Clinton, har vært rektor ved skolen. 

Universitetet hadde rundt 850 studenter i 2006.

## Eksterne lenker
* 
* Fisk University (College History Series)
Snøbrett under vinter-OL

**Snøbrett** var med som olympisk sport første gang i Nagano i 1998. Snøbrett har blitt utvidet fra fire øvelser i 1998 og 2002, seks øvelser i 2006 og 2010, ti øvelser i 2014 og 2018 og elleve øvelser i 2022. 

## Øvelser

## Medaljefordeling
*Oppdatert per [[Vinter-OL 2026]]*

*Kursiv skrift* angir nasjoner eller lag som ikke lenger eksisterer

## Eksterne lenker
* Resultater – Snøbrett hos Olympedia.org
Walter Godefroot

**Walter Godefroot** (1943–2025) var en belgisk profesjonell landeveissyklist og sportsdirektør.

Som aktiv syklist var Godefroot spesialist på endagsklassikerne, og vant tre av de såkalte Monumentene; Liège-Bastogne-Liège (1967), Paris-Roubaix (1969) og Flandern rundt (1968 og 1978). I Tour de France tok Godefroot 10 etappeseire, blant annet vant han sisteetappen i 1975, da rittet for første gang hadde målgang på Champs-Élysées. Han vant også den grønne trøya sammenlagt i 1970.

Etter at han la opp som syklist jobbet han som sportsdirektør for sykkellagene IJsboerke, Capri Sonne, Lotto og Weinmann. I 1992 ble han ansatt som sportsdirektør for Team Telekom (senere T-Mobile), og ble der til han måtte gå av etter dopingskandalene i laget før Tour de France i 2006. Egentlig hadde han planer om å trekke seg fra sykkelsporten for godt, men etter ønske fra Alexandre Vinokourov tok han så jobben som leder for Team Astana, men forlot klubben året etter, da laget ble kastet ut av Tour de France 2007 på grunn av mistanke om dopingbruk.

Tre ganger i sin karriere ble Godefroot diskvalifisert etter å ha avlagt positive dopingtester, og var også leder for Telekom-laget i den perioden den danske syklisten Bjarne Riis i senere tid har innrømmet utstrakt bruk av ulovlige dopingpreparater.

Han eide og drev også en sykkelbutikk i den belgiske byen Deurle.

Walter Godefroot døde 1. september 2025, han hadde da levd med Parkinsons i noen år.

## Referanser


## Eksterne lenker
*